Fernando Francisco Reges

pisi|Fernando 2014. aastal Manchester City särgis
Fernando Francisco Reges Mouta (enam tuntud lihtsalt kui Fernando; sündinud 25. juulil 1987 Alto Paraíso de Goiáses) on Brasiilia jalgpallur, kes mängib kaitsva poolkaitsjana Brasiilia kõrgliigaklubis Internacional.

Ta alustas klubikarjääri 2006. aastal Brasiilia klubis Vila Nova.

2007. aastal liitus ta Portugali kõrgliigaklubiga Porto. Hooajal 2007–08 mängis ta laenul teises Portugali kõrgliigaklubis, Estrela da Amadora. Portos mängis ta pärast seda kokku kuus hooaega. Hooaegadel 2008–09, 2010–11, 2011–12 ja 2012–13 tuli ta klubiga Portugali meistriks. Lisaks võitis ta Portoga kolm korda Portugali karika, kolm korda Portugali superkarika ja hooajal 2010–2011 UEFA Euroopa Liiga.

2014. aasta juunis liitus ta Inglismaa kõrgliigaklubiga Manchester City, kus mängis kokku kolm hooaega. Aastatel 2017–2019 mängis ta kaks hooaega Türgi kõrgliigaklubis Galatasaray ning mõlemal hooajal klubiga Türgi meistriks.

Aastatel 2019–2023 mängis ta Hispaania kõrgliigaklubis Sevilla. Aastatel 2020 ja 2023 võitis ta Sevillaga Euroopa Liiga.

2024. aasta jaanuaris naasis ta oma esimesse koduklubisse Vila Nova, kuid juba sama aasta veebruaris sõlmis ta kaheaastase lepingu Brasiilia kõrgliigaklubiga Internacional. Brasiilia kõrgliigas debüteeris ta lõpuks 36-aastaselt 13. aprillil 2024 hooaja avamängus Bahia vastu ja lõi selles mängus Internacionali võiduvärava."Atuações do Inter: Fernando lidera time e garante virada na estreia do Brasileirão; dê suas notas". ge.globo.com. 13.4.2024. Vaadatud 14.4.2024

 Saavutused 
Vila Nova
Campeonato Goiano: 2005
Porto
Primeira Liga: 2008–09, 2010–11, 2011–12, 2012–13
Taça de Portugal: 2008–09, 2009–10, 2010–11
Supertaça Cândido de Oliveira: 2009, 2010, 2012, 2013
UEFA Euroopa Liiga: 2010–11
Manchester City
Football League Cup: 2015–16
Galatasaray
Süper Lig: 2017–18, 2018–19
Türgi karikas: 2018–19
Sevilla
UEFA Euroopa Liiga: 2019–20, 2022–23

 Viited 

Kategooria:Brasiilia jalgpallurid
Kategooria:FC Porto mängijad
Kategooria:Manchester City mängijad
Kategooria:Galatasaray SK mängijad
Kategooria:Sevilla FC mängijad
Kategooria:Sport Club Internacionali mängijad
Kategooria:Primeira Liga mängijad
Kategooria:Premier League'i mängijad
Kategooria:Süper Ligi mängijad
Kategooria:Campeonato Brasileiro Série A mängijad
Kategooria:La Liga mängijad
Kategooria:Sündinud 1987